Document ID: 32014R0989

A BIZOTTSÁG 989/2014/EU VÉGREHAJTÁSI RENDELETE
(2014. szeptember 19.)
a Grúziából származó mezőgazdasági termékekre vonatkozó uniós vámkontingensek megnyitásáról és kezeléséről
AZ EURÓPAI BIZOTTSÁG,
tekintettel az Európai Unió működéséről szóló szerződésre,
tekintettel az egyrészről az Európai Unió, az Európai Atomenergia-közösség és tagállamaik, másrészről Grúzia közötti társulási megállapodásnak az Európai Unió nevében történő aláírásáról és ideiglenes alkalmazásáról szóló, 2014. június 16-i 2014/494/EU tanácsi határozatra (1), valamint a megállapodás kereskedelemre és kereskedelemmel kapcsolatos ügyekre vonatkozó IV. címe ideiglenes alkalmazására,
tekintettel a mezőgazdasági termékpiacok közös szervezésének létrehozásáról szóló, 2013. december 17-i 1308/2013/EU európai parlamenti és tanácsi rendeletre (2) és különösen annak 184. cikkére,
mivel:
(1)
A 2014/494/EU tanácsi határozat jóváhagyta az egyrészről az Európai Unió, az Európai Atomenergia-közösség és tagállamaik, másrészről Grúzia közötti társulási megállapodásnak (3) (a továbbiakban: a megállapodás) az Európai Unió nevében történő aláírását. A 2014/494/EU határozat értelmében a megállapodást a megkötésére irányuló eljárások befejezéséig ideiglenesen alkalmazni kell.
(2)
A megállapodás 431. cikkének (4) bekezdése szerint az ideiglenes alkalmazás kezdő időpontja azt az időpontot követő második hónap első napja, amikor a kölcsönös értesítés megtörtént. A legutolsó értesítésre 2014. július 25-én került sor. Ezért a megállapodást ideiglenesen 2014. szeptember 1-jétől kell alkalmazni.
(3)
A megállapodás II-A. melléklete felsorolja a Grúziából származó egyes termékek uniós behozatali vámkontingenseit. Ezért e termékekre vonatkozóan vámkontingensek megnyitására van szükség.
(4)
Az e rendelettel megállapított vámengedményekből való részesülés érdekében a mellékletben felsorolt termékeket a megállapodás rendelkezései által előírt származási igazolásnak kell kísérnie.
(5)
A vámkontingenseket a Bizottságnak - a 2454/93/EGK bizottsági rendelettel (4) összhangban - a „beérkezési sorrend” elve alapján kell kezelnie.
(6)
A megállapodás 2014. szeptember 1-jétől ideiglenesen alkalmazandó. A megállapodás szerinti vámkontingensek hatékony alkalmazásának és kezelésének biztosítása érdekében e rendeletet ugyanezen időponttól kell alkalmazni.
(7)
Az e rendeletben előírt intézkedések összhangban vannak a Vámkódexbizottság véleményével,
ELFOGADTA EZT A RENDELETET:
1. cikk
Uniós vámkontingensek nyílnak a Grúziából származó, a mellékletben felsorolt termékekre vonatkozóan.
2. cikk
A Grúziából származó, a mellékletben felsorolt termékek Unióba történő behozatalára alkalmazandó vámtételek - az e mellékletben meghatározott vonatkozó vámkontingensen belül - felfüggesztésre kerülnek.
3. cikk
A mellékletben felsorolt termékeket a megállapodás I. jegyzőkönyve szerinti származási igazolásnak kell kísérnie.
4. cikk
A mellékletben megállapított vámkontingenseket a Bizottság a 2454/93/EGK rendelet 308a., 308b. és 308c. cikkével összhangban kezeli.
5. cikk
Ez a rendelet az Európai Unió Hivatalos Lapjában való kihirdetését követő huszadik napon lép hatályba.
Ezt a rendeletet 2014. szeptember 1-jétől kell alkalmazni.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2014. szeptember 19-én.

Labels: 3
17
18